**Currikulum fejlesztés és akkreditáció**

A projekt legfontosabb célja a tudástranszfer volt, azaz egy sikeres képzés megvalósításával hozzájárulni a horvát és a magyar szolidáris és szociális gazdaság humánerőforrásának fejlesztéséhez.

A Pécsi Tudományegyetem professzionális tudásbázisa, a KPVK szociális gazdasághoz kapcsolódó magyar és nemzetközi képzési tapasztalatai, továbbá a Kaproncai Nyitott Egyetem gyakorlatorientált, élethelyzethez igazodó képzésmódszertana kiváló alapot jelent a „Társadalmi vállalkozások menedzselése” felnőttképzés sikeres megvalósításához. A projektben kutatási és képzési partner a Baranyában helyi tudással és gyakorlati tapasztalattal rendelkező Humán Innovációs Csoport Nonprofit Kft., amely részvételével teljessé vált a tükörprojekt, azaz a határ mindkét oldalán megvalósuló kutatások és képzések szereplőinek köre.

A projektben fontos célkitűzés volt a magyar és horvát partnerek által közösen történő képzési program kidolgozása és a saját országban történő akkreditáltatása. Ez a *„Társadalmi vállalkozások menedzselése”* 120 órás képzési programot, illetve annak tananyagát jelentette.

A képzéseken 12 magyar és 12 horvát, a szolidáris és szociális gazdaság bármely területén tapasztalatot szerzett hallgató vehetett részt, akik az elméleti ismeretek mellett jó gyakorlatokat, partnerszervezeteket ismerhettek meg a határ magyar és horvát oldalán. Egy tanulmányút során pedig a projekt nyújtotta lehetőséggel élve bepillanthattak az észak-olasz (Lombadria) szociális és szolidáris gazdasági szervezetek tevékenységébe, működésébe, továbbá megtapasztalhatták ismételten a nemzetközi partnerség előnyeit is.

A képzések célja az volt, hogy a képzés résztvevők számára olyan komplex és gyakorlatorientált elméleti és gyakorlati ismereteket nyújtson és olyan kompetenciák elsajátítását alapozza meg, amelyek révén a képzés sikeres befejezését követően a társadalmi vállalkozások menedzsereiként képessé válnak társadalmi vállalkozások alapítására, menedzselésére, valamint azok működtetési folyamatában való részvételre. A képzés hangsúlyozott célja volt továbbá olyan vezetői és marketing készségek megalapozása illetve fejlesztése, amelyek révén a képzésben részt vevők hozzájárulhatnak a társadalmi vállalkozások sikeres működtetéséhez és hosszú távú fenntarthatóságának biztosításához.

A két ország eltérő jogi szabályozása miatt két különböző akkreditációs eljárás valósult meg, de a képzések - a szakmai műhelyek és a Képzők Képzője segítségével - tartalmilag közel azonosak lettek. Eltérések főként a két ország különböző szociális gazdasági gyakorlatából, valamint az eltérő szükségletekből adódtak, amelyek hangsúlyeltolódást eredményeztek a képzési anyagokban.

A „*Társadalmi vállalkozások menedzselése”* 120 órás felnőttképzési program 4 fő tananyagegységből áll:

* Szociális, szolidáris gazdaság és környezete 30 óra
* Innovációk és jó gyakorlatok a szociális gazdaságban 30 óra
* Európai szociális gazdasági menedzsment technikák 30 óra

Gyakorlat 30 óra